cyanic-selkie/wikianc huggingface dataset:
Hans Eicke
Hans Eicke (født 1. desember 1884 i Berlin, død 22. august 1947 i Berlin) var en tysk friidrettsutøver som deltok i de olympiske leker 1908 i London.
Eicke vant en olympisk sølvmedalje under OL 1908 i London, han var med på det tyske laget som kom på andreplass i den olympiske stafetten. De to første etappene var på 200 meter siden en etappe på 400 meter og siste etappen var 800 meter. Arthur Hoffmann løp første etappe og siden Eicke, Otto Trieloff og Hanns Braun på fjerde og siste etappe. De fikk tiden 3.32,4, tre sekunder svakere tid enn gullvinnerne fra USA.
Eicke løp også 100 meter individuelt men klarte ikke å kvalifisere seg for finalen.
Kirgisistan i Tyrkvisjonens sangkonkurranse
Kirgisistan i Tyrkvisjonens sangkonkurranse er en oversikt over Kirgisistans deltakelser og resultater i Tyrkvisjonens sangkonkurranse. Landet har deltatt i alle konkurransene som har vært arrangert siden 2013. Kirgisistans representant vant konkurransen i 2015.
Bakgrunn
Kirgisistan er blant deltakerlandene og -regionene som har deltatt alle årene Tyrkvisjonens sangkonkurranse har vært arrangert. Landet har hittil også deltatt i finalen hvert år. I 2015 ble Jiydeş İdirisova, som var kledd som en krigerprinsesse, konkurransens tredje vinner med sitt bidrag «Kim bilet», som er en moderne poplåt med innslag av tradisjonelle elementer. Bidraget ble fremført med dansegruppa Will Be, som også var med på scenen under bidraget i 2014.
Produksjonsselskapet Kultaev og den statlige TV-kanalen KTRK organiserer landets nasjonale finaler og deltakelsene i Tyrkvisjonens sangkonkurranse. KTRK og Piramida TV, og i 2020 Tumar TV, har kringkastet konkurransene.
Jacob Vilhelm Rode Heiberg
Jacob Wilhelm Rode Heiberg (født 19. februar 1860 i Vallø kommune, Danmark, død 19. februar 1946) var en norsk embedsmann.
Etter Nissens latin- og realskole 1866–74 og Kristiania katedralskole 1874–78, ble han cand.jur. 1884 og fullmektig i 1891 og byråsjef i Kirkedepartementet fra 1895. Han var sekretær i presteavlønningskomiteen 1890-95. Heiberg ble med i Arbeiderakademikomiteen fra 1899 og i 1901 i en komite om Folkebibliotekenes framtid.
Den 28. mai 1909 ble han innsatt som borgermester (rådmann) i Kristiania.
Jacob Vilhelm var sønn av Edvard Omsen Heiberg (1829–84) som var stiftsoverrettsassessor, og Engel Arentz Scheel. Vilhelm hadde tre kjente brødre: Teatersjef og forfatter Gunnar Heiberg (1857–1929), lege Inge Heiberg (1861–1920) og teatersjef Anton Heiberg (1878–1947).
Jacob Vilhelm ble i 1895 gift i Modum med Christiane Jeanette Aimée Dedichen (1872–1959), hvis bestefar var lege Heinrich Arnold Thaulow (se Thaulow-slekten). De var foreldre til arkitekt Edvard Heiberg (1897–1958) og teatersjef Hans Heiberg (1904–1978).
Ján Mucha
Ján Mucha (født 5. desember 1982 i Belá nad Cirochou) er en slovakisk fotballspiller som for øyeblikket spiller for den polske klubben Bruk-Bet Termalica Nieciecza og for.
Klubbkarriere
Mucha begynte sin fotballkarriere i den lokale klubben TJ Slovan Belá nad Cirochou. Derfra gikk han til MŠK Snina og deretter videre til Inter Bratislava. I sistnevnte klubb var han på førstelaget i to sesonger, men uten at han fikk spille noen seriekamper. Sommeren 2002 gikk han derfor til MŠK Žilina, og der var han med på å vinne det slovakiske mesterskapet to ganger. I 2005 var han på utlån i et halvt år hos 1. HFC Humenné.
Sommeren 2005 skrev Mucha kontrakt for polske Legia Warszawa, og i 2005/2006-sesongen var han andrevalg som målvakt etter Łukasz Fabiański. Da Fabiański dro til Arsenal i 2007 ble Mucha førstevalg som målvakt. Med Legia vant han den polske cupen i 2007/2008 og den polske supercupen i 2008. I januar 2010 skrev Mucha under en treårskontrakt med engelske Everton, som han sluttet seg til i juli 2010.
Landslagskarriere
Mucha fikk sin landslagsdebut for den 6. februar 2008 i en vennskapskamp mot på Kypros i en kamp som endte 1-1. Han spilte seks av Slovakias kamper under kvalifiseringen til VM i fotball 2010. Mucha var for øvrig én av 23 spillere som ble tatt med i den slovakiske troppen til VM i fotball 2010 av landslagstrener Vladimír Weiss.
Jonas Gwangwa
Jonas Gwangwa (født 1941 i Orlando East, Johannesburg, død 23. januar 2021) var en sørafrikansk musiker (trombonist, komponist, arrangør) som gjorde mye for å gjøre sitt hjemlands musikk kjent internasjonalt.
Liv
Jonas Gwangwa var en viktig figur i sørafrikansk musikk, og da spesielt jazz, i over 40 år. Han fikk først betydning da han spilte musikkinstrumentet trombone sammen med gruppen The Jazz Epistles. Etter at gruppen ble oppløst har han fortsatt å være en viktig støttespillet for hele det sørafrikanske musikkmiljøet og senere også for jazzmiljøet i andre land.
Elefantfugl
Elefantfugl (Aepyornis maximus) er en gigantstor utdødd flygeudyktig elefantfugl i slekten Aepyornis, som besto av to arter og inngikk videre i elefantfuglfamilien (Aepyornithidae). Arten var endemisk til Madagaskar, der den for det meste levde på sørvestlige delen av øya og opp i høylandet.
Jonas Gwangwa
Liv
På 1960-tallet begynte han å bli lagt merke til også i USA og i 1965 ble han med i på en konsert som ble kalt «Sound Of Africa» og som fant sted i Carnegie Hall. Det var flere andre berømte og populære musikere med på konserten blant andre var Miriam Makeba, Hugh Masekela og Letta Mbulu med. Han forlot Sør-Afrika i løpet av 1970-årene på grunn av det strenge apartheid-systemet i hjemlandet.
Elefantfugl
Taksonomi
Elefantfuglen ble lenge regnet som den største fuglen som hadde levd på Jorden, men så oppdaget noen forskere ved Zoological Society of London i 2018 at det i 1963 synonymiserte eksemplaret A. titan var en selvstendig art. Den var dessuten betydelig større enn elefantfuglen og andre synonymiserte eksemplarer, og formen på benfragmentene skilte seg klart fra alle andre elefantfugler. Taksonet ble derfor oppgradert og plassert i sin egen slekt, under det vitenskapelige navnet Vorombe titan.
Jonas Gwangwa
Liv
Senere i livet ble han viktig som komponist, og han komponerte musikk til kjente filmer som Cry Freedom. Hans selvbiografi er nylig blitt skrevet av den anerkjente akademiske musikeren Colette Szymczak.
Gwangwa var innehaver av Ikhamanga-ordenen i gull.
Elefantfugl
Taksonomi
Det har blitt anslått at de to artene i slekten Aepyornis, A. maximus og A. hildebrandti, splittet lag for omkring 3,3 millioner år siden, men grunnlaget for anslaget er omdiskutert.
Biologi
Elefantfuglen var den nest største av elefantfuglene. Den minnet trolig om en forvokst emu (Dromaius novaehollandiae), men var nærmere beslektet med kivifugler (Apterygiformes). Arten veide trolig omkring 334–541 kg og hadde en snittvekt på cirka 409,5 kg.
Funn av elefantfugler er tilnærmet utelukkende gjort på den sørlige halvdelen av Madagaskar, og spesielt i den tørre kyststripen lengst sør og sørvest på øya. Dette er områder som er bevokst med tørre piggete buskvekster. Det er imidlertid også gjort funn i det såkalte sukkulentbeltet, som ligger direkte nord- og nordvest for det tørre buskbeltet langs sør- og sørvestkysten. Nesten alle funn etter hildebrandtselefantfugl (A. hildebrandti) er gjort i det sentrale høylandet nær Antsirabe og Masinandreina, bortsette fra ett funn nær Belo-sur-Mer i sukkulentbeltet vest på øya. Det også gjort funn av de tre andre artene i det sentralt i høylandet nær Antsirabe og Masinandreina.
Det er uklart når arten døde ut. Det viser seg nemlig at Madagaskar ble befolket mange tusen år tidligere enn før antatt, faktisk alt for omkring 10 500 år siden viser ny forskning. I dag vet man også at elefantfuglene døde ut for mindre enn 1 000 år siden, så fuglene må ha co-eksistert med mennesker i mer enn 9 000 år. Det styrker teorien om at disse fuglene trolig ikke direkte ble utryddet av den menneskelige aktiviteten, men kanskje som følge av en kombinasjon av habitatødeleggelser og klimaendringer. Det er fortsatt uklart akkurat når elefantfuglene forsvant, men Hansford et al. (2018) estimerer at det skjedde for omkring 2 400–500 år siden.
Inndeling
Inndelingen følger Hansford & Turvey (2018).
Bernhard Helland
Bernhard Helland (født 23. mai 1898, død 26. desember 1976 ) var en norsk misjonær tilknyttet santalmisjonen.
Han var førstesekretær for The Santal Mission of the Northern Churches i en overgangsperiode – da santalkirken (Northern Evangelical Lutheran Church) ble selvstendig i 1950. Johannes Gausdal ble samme år utnevnt som første biskop i kirken (NELC). Helland overtok derfor lederskapet for et misjonsfelt i stor endring. På mange måter fortsatte han tradisjonen fra Johannes Gausdals periode og nyorienterte samtidig Skrefsruds og Boddings misjonskirke.
I 1951 ble Helland etterfulgt av Ole Silas Bjerkestrand som misjonens leder. Som følge av at santalkirken nå hadde blitt selvstendig, skjedde det en rekke endringer av engasjementet. Bistands- og utviklingsarbeid fikk fra nå av større betyding. Bernhard Helland tok den nye dagsorden inn over seg. Blant annet ble skole- og helsearbeid stadig viktigere virksomhetsområder. I Hellands periode som misjonens førstesekretær ble det etablert en rekke nye virksomheter innen helse og utdanning: Blant annet Kaerabani Boys' School og Maharo Girls' School. Samtidig ble det lagt vekt på helsearbeid – og nye sykehus og barnehjem ble opprettet i delstatene Bihar (nåværende Jharkand), West Bengal og Assam. Samtidig ble det oppbyggelige misjonsarbeidet gradvis overført til den nasjonale kirken, NELC.
Helland tjenestegjorde i Kaerabani og Dumka i det som i dag er delstaten Jharkhand i India.
Singapore Airlines
Singapore Airlines er et flyselskap med base i Singapore. Det trafikkerer en lang rekke ruter i Asia så vel som til og fra Europa og Amerika.
Selskapet betraktes av mange som et av verdens beste og har da også vunnet en lang rekke priser. Singapore Airlines' flykabiner parfymeres med en spesiell parfyme som blant annet brukes til å identifisere flyselskapet over for passasjerene.
Selskapet skal også nå i løpet av 2012 utfase alle Boeing 747-400, med nyere og mer økonomiske Airbus A380
Historie
Singapore Airlines historie starter i 1947 som «Malayan Airways Limited», og hadde sin første flyvning mellom Kuala Lumpur og Singapore, som dengang var britisk koloni. I løpet av de neste årtier vokste selskapet sterkt. Man byttet også navn et par ganger for å følge med i den politiske utvikling. I 1966 het selskapet «Malaysia-Singapore Airlines» da Singapore ikke lenger var en del av Malaysia. Noen år senere, i 1972, ble selskapet delt opp to, Singapore Airlines og Malaysia Airlines. Etter oppdelingen fortsatte veksten og i løpet av 1980-tallet begynte flyvningene til Europa og USA. I 2000 blev selskapet medlem av Star Alliance, og i oktober 2007 ble selskapet den første som fikk levert og satte i trafikk den nye superjumbo Airbus A380. Med leveringen av A330-300 og Airbus A380 byttes også en del gamle 777-200 og Boeing 747-400 ut med nyere fly.
Lars Frölander
Lars Frölander (født 26. mai 1974) er en svensk svømmer. Frölanders første store suksess i internasjonale mesterskap kom under OL 1992 i Barcelona, der han var med på å ta sølv på 4 x 200 meter frisvømming. Siden den gang har han flere gullmedaljer fra internasjonale mesterskap, og regnes som en av Sveriges fremste svømmere gjennom tidene.
Høydepunktet i karrieren kom i 2000, da han satte verdensrekord på 100 m butterfly på kortbane med tiden 50,44, og tok OL-gull i samme gren. Dette året ble han tildelt Svenska Dagbladets gullmedalje for årets fremste svenske idrettsprestasjon.
Rothaugen skole
Rothaugen skole er en kommunal ungdomsskole i Bergen sentrum. Skolen åpnet i 1912 og har vært ungdomsskole siden 1961. Skolen har plass til 550 elever, og elevene kommer fra barneskolene Hellen, Krohnengen, Christi Krybbe, Nordnes og Møhlenpris. Skolen har også en avdeling for elever med spesielle opplæringsbehov. Bygget er tegnet av byarkitekt Kaspar Hassel (1877–1962). Skolen ligger flott til på en fjellknaus med utsikt over Skuteviken, Byfjorden og Askøy. Ordet "Roth" kommer fra tysk og betyr da også fjellknaus.
Historie
Rothaugen skole startet som 7-årig folkeskole i 1912, for å avlaste Sandviken skole. På 1950-tallet fikk administrasjonen for framhaldsskole for piker tilhold på Rothaugen skole, i tillegg til framhaldsklasser både for jenter og gutter. I 1961 ble skolen omgjort til ungdomsskole, som en av Norges første.
I ungdomsskolens tidlige periode hadde den over 1000 elever, og i en periode med det høyeste barnetallet i området var det over 2000 elever ved skolen. Da måtte undervisningen fordeles på for- og ettermiddagsundervisning. Ved 2. verdenskrigs start, april 1940, ble Rothaugen skole rekvirert av tyskerne. De tyske soldatene inntok de fleste rom på skolen og ble der gjennom hele krigen. Etter krigen fikk elever og lærere skolen tilbake i en elendig tilstand, både bygning og inventar var skadet eller ødelagt. Skadetaksten beløp seg på hele 146.215 kroner.
Alasdair Milne
Milne ble kontroversiell som generaldirektør, og Thatcher-regjeringen var spesielt kritisk til ham. Han ble presset til å gå ut av BBCs styre, og ble etterfulgt av sin stedfortreder Michael Checkland.
Idrettsklubben Start i 1967
Sven Otto Birkeland (Vigør) debuterte på 3. september mot. Han ble med dette første sørlending på A-landslaget, selv om landsdelen tidligere hadde vært representert på U- og B-landslag. Birkeland spilte senere flere sesonger for Start.
Målscorere serie
Listen er ikke komplett
Cupkamper
Utdypende artikkel: Norgesmesterskapet 1967
Brunla len
Brunla len (Brunlaug (og Numedalens) Lehn) var et norsk len som eksisterte fra senmiddelalderen til lensvesenet ble avsluttet og Norge ble delt inn i amt på midten av 1600-tallet. Lenet utgjorde i geografisk utbredelse deler av nåværende Vestfold (Larvik og Lardal) og Buskerud (Numedal) fylker. Numedal ble fraskilt fra lenet i 1627, ved etableringen av Kongsberg Sølvverk.
Ved amtsinndelingen i 1661 ble Brula len slått sammen med Tønsberg len til Brunlaug amt, underlagt Akershus stiftamt.
Historikk
Navnet skriver seg fra den gamle herregården Brunla gård i Tanum sogn, som var en del av den tidligere kommunen Brunlanes, og nå er en del av Larvik kommune. Distriktets opprinnelige navn var Numedal (eller Namdal) skipreide, dels bare benevnt Numedal søndenfjelds i motsetning til Numedal nordenfjelds (Namdal i tidligere Nord-Trøndelag). Tilknytningen til Vestfold angis i 1399: j Numadale a Uestfol. Overgangen i distriktets navn fra Numedal skipreide til Brunla len fant sted i perioden 1520-1540; sistnevnte stedsangivelse brukes første gang i 1526.
Åsmund Oftedal
Åsmund Oftedal (født 24. november 1924 i Sauda, død 7. august 1988 i Bergen) var en norsk kulturleder.
Han hadde bakgrunn fra NRK og reklamebransjen da han fra 1967 ble direktør for festspillene i Bergen. Fra 1972 var han kultursjef i Bergen kommune. Fra 1977 til 1982 var han direktør for Norsk kulturråd, deretter et år som direktør for Stavanger konserthus.
Oftedal satt også i kinolovutvalget.
Brunla len
Historikk
Den første landsomfattende amtsinndelingen i Norge kom som kongelige befaling (Kongelige Rescript) 8. februar 1671, hvor de daværende fire hovedlen i Norge ble gjort om til tilsvarende stift- eller hovedamt, mens mindre len ble underamt. Følgelig gikk Brunla(ug) len over til å bli Brunlaug amt, med den siste lensmann Holger Vind som første (og eneste) amtmann.
Filofax
Filofax ble 6. juni 1921 stiftet som foretaket Norman and Hill Ltd i London. I 1930 ble varemerket registrert i 1930 som Filofax, ringbundne almanakker (a file of facts).
Årsbundne innsatser til kalenderen kan kjøpes hos bokhandleren og skiftes ut.
Andre typer innsatser kan være f.eks et oversiktskart over verdens land, pluss en egen del med lokale tilpasninger. I satsen inngår gjerne også et separat kart over verdens tidssoner.
Planleggingskalenderen markedsføres på alle kontinenter.
Jerome Damon
Jerome Damon (født 4. april 1972 i Cape Town, Western Cape) er en sørafrikansk fotballdommer. Han har vært en internasjonal dommer siden 2000, og var reservedommer i VM i fotball 2006. I tillegg dømte han i Afrikamesterskapet i fotball 2004, 2006, 2008 og 2010. Utenom fotball jobber han som lærer.
Han er forhåndsvalgt som dommer i VM-sluttspillet i 2010.
Lincoln County (Colorado)
Lincoln County er et fylke i den amerikanske delstaten Colorado. Administrasjonssenteret ligger i byen Hugo, og i 2000 hadde fylket 6,087 innbyggere. Fylkets største by er Limon.
Fylket ble grunnlagt i 1889 av land som ble skilt ut fra fylkene Bent og Elbert County. Det har fått sitt navn etter USAs 16. president, Abraham Lincoln.
Det ligger øst i staten og grenser mot Washington County i nord, Kit Carson County og Cheyenne County i øst, Crowley County og Kiowa County i sør, Elbert County og El Paso County i vest, Arapahoe County i nordvest og mot Pueblo County i sørvest.
Lincoln Countys totale areal er 6,699 km² hvorav 1 km² er vann.
Havstensfjorden
Havstensfjorden er en fjord i Bohuslän, mellom Orust og fastlandet. Den strekker seg mot vest fra havet ved Skaftö i Skagerrak, og ligger sør for Bokenäset mot Uddevalla. Tilstøtende sjøområder er Stenungsund, Stigfjorden, Halsefjorden, Askeröfjorden og Hakefjorden. Inn mot Uddevalla går Byfjorden.
Fjorden har trolig fått navn etter den 119 meter høye klippen Havstensklippan, som er et landemerke i området der den stuper bratt ned i fjorden.
Stjørdalsfjorden
Stjørdalsfjorden er en arm av Trondheimsfjorden som strekker seg ca. 8 km østover fra Midtsandan inn mot Stjørdalen. Innerst i fjorden munner Stjørdalselva og Gråelva ut. Mellom elveløpene ligger byen Stjørdalshalsen, som er dalførets trafikale og økonomiske sentrum. Fjordstykket utenfor Stjørdalsfjorden kalles Strindfjorden. Havner ved Stjørdalsfjorden er Stjørdal havn og Muruvik havn. Ved Stjørdal havn finnes det også en småbåthavn med gjestebrygge.
Filmåret 1912
Filmåret 1912 er en oversikt over lanserte filmer, fødte og avdøde filmpersonligheter i 1912.
Corey Pavin
Pavin ble profesjonell i 1982 og etablerte seg raskt som en ledende spiller, med tre internasjonale seire i 1983 og sin første sier på PGA-touren i Houston Coca-Cola Open i 1984. De fleste årene i det neste decenniet vant han minst én turnering på PGA-touren eller internasjonalt. I 1991 toppet han pengelisten på PGA-touren, og ble dermed den siste til å gjøre dette uten å ha vunnet en million dollar i premiepenger.
Pavins karriere nådde sitt høydepunkt da han vant sin første major i US Open i 1995. Heller enn å markere en ny giv mot et høyere nivå, ble prestasjonen fulgt av et langt skred ned på verdensrankingen i golf. Siden har han kun vunnet ett mesterskap på PGA-touren, og 89.-plassen på pengelisten for 2004 var første gang blant de 100 beste siden 1998.
Bottnefjorden
Bottnefjorden (også Bottnafjorden) er en fjord, eller havsvik på grensen mellom kommunene Sotenäs og Tanum. Tettstedene Bovallstrand og Gerlesborg ligger henholdsvis på fjordens søndre og nordre side.
Finnmarksløpet 2010
Finnmarksløpet 2010 avholdes 13. mars-20. mars. Norges hundekjørerforbund har vedtatt at Finnmarksløpet tildeles NM i 8-spann 2010. Årets 115 deltakere fra 20 land er rekord.
FL1000
Sluttplassering
FL500
Ole Wingren leder ut fra Suossjavre. Bak Wingren ligger tre spann hvor det ser ut til at Aila Emilie Sarre kan aspirere sterkt til NM-titelen. Hennes hunder ser ut til å ha bedre fart mellom Jergul og Suossjavre foran Edland og Skjerve.
Sluttplassering
Diana’s Peak
Diana's Peak er et fjell på den britiske øya St. Helena i Atlanterhavet. Fjellet er med sin 818 moh det høyeste fjellet på øya. I 1996 ble Diana's Peak nasjonalpark opprettet som den første på øya, og i parken inngår Diana's Peak og området rundt.
Teseney lufthavn
Teseney lufthavn er en flyplass i Tesseney, en by i Eritrea.
Solid Base
Solid Base er et eurodanceband som ble til i Sverige.
Hovedvokalisten til gruppa var norske Isabelle Heitmann (f. 1972) (som har likt å synge helt fra barndommen) fra Oslo og Thomas Nordin (f.1971). I en alder av ti år flytta hun til Göteborg og noen år seinere til Stockholm, der hun begynte å synge i ymse talentkonkurranser. Heitmann fikk en dag en telefon fra produsenten Pat Reiniz, som spurte henne om å synge for han, og hun endte opp med å synge for Cool James and Black Teacher til albumet deres. På jobben møtte hun Niclas Lindberg, som anbefalte henne til prosjektet Solid Base.
Den første singelen, Together, kom i 1994 og var etterfulgt av flere singler som gjorde det godt i Europa. Det første albumet kom i 1996 og het Finally. Blant sangene på albumet var Mirror Mirror (solgte til gull som singel i Norge i 1996), You Never Know (med på Absolute Music 18) og Let It Be Sunshine. Albumet inntok 1.-plass på den Japanske albumlisten.
To år seinere kom det andre albumet, The Take Off, med blant annet Come'n Get Me. I det tidsrommet flyttet Thomas Nordin til Norge. Den siste skiva fra 90-åra kom i 1999 og het Express. I 2001 slapp de Party Totale! i Tyskland og deretter In Action i 2002.
Låten «I Like It» ble sluppet til god mottakelse i Tyskland. Låten «This is the Summer» ble inkludert på sommerutgaven av Absolute Music i Norge, samme år. Et samlealbum og en medfølgende DVD med musikkvideoer kom i 2004 og het The Greatest Hits. I 2006 ble Thomas Nordin spurt om å rappe sammen med den norske gruppa Reset og de skulle spille inn nytt materiale i Reset-medlem Stigs studio, men ingenting er til dags dato utgitt. Reset har gitt ut noen få nye singler i ettertid, men da uten Stig.
2012 ble det inngått et samarbeide mellom Thomas Nordin (Solid Base) og den norske gruppa Reset. Senere gikk Camilla Henningsen ut av Reset og inn i Solid Base (sammen med Thomas Nordin).
De slapp låten «Wet» i 2015, skrevet av Johan Fjellström og Camilla Brink For tiden turnerer Solid Base mye i Finland, under festivaler og show.
Okkupasjonsmuseet (Riga)
Museet formidler historien om tre suksessive okkupasjoner: Den unge nasjonalstaten Latvia (1918) ble annektert. Presidenten ble deportert til Sibir der han døde to år seinere. Flere av regjeringsmedlemmene led samme skjebne. 15. juni 1940 ble Latvia okkupert av Sovjetunionen. 16. juli 1941 ble Latvia okkupert av Tyskland. De latviske jødene ble under den andre verdenskrig i all hovedsak utryddet. Høsten 1944 ble Latvia igjen okkupert av Sovjetunionen.
Okkupasjonsmuseet ligger midt i Gamlebyen i Riga, utenfor Svarthodenes hus. Museumsbygningen er bygd av kommunistene som et propagandamuseum for de røde riflemenn i Latvia. Arkitekt var Gunārs Lūsis-Grīnbergs. Museet ble åpnet i 1970. I dag forteller det historien om de lidelser det latviske folk gjennomgikk under kommunistisk og nazistisk åk.
Store deler av befolkningen i Latvia ble deportert til Sibir. 25.mars 1949 var den store deportasjonsdagen.
Museet er midlertidig flyttet til et lokale i Raiņa bulvāris 7, like ved frihetsmonumentet. Museet skal etter planen gjenåpnes i 2020 i en oppgradert museumsbygning.
Bil
En bil er en motorvogn som kjører på minst to, oftest fire, hjul og er beregnet til å kjøres på vei, ikke på skinner, og frakter passasjerer eller gods. Ordet «bil» kommer fra automobil, fra gresk auto- «selv» og latin mobil «bevegelig», og er et fellesord i de tre skandinaviske språkene. «Bil» ble foreslått som avløserord for «automobil» i en konkurranse i avisen Politiken i 1902. Antallet biler vokser raskt hovedsakelig i Kina, India og andre nyindustrielle land.
Okkupasjonsmuseet (Riga)
Ved statsbesøk i Latvia inneholder programmet vanligvis et besøk på Okkupasjonsmuseet.
Bil
I Norge var de tre største bilmerkene innenfor personbiler i 2012 henholdsvis Volkswagen, Toyota og Volvo.
I perioden 1934–1960 var import av biler regulert i Norge. Etter krigen var det mangel på fremmed valuta. Bruk av valuta til bilkjøp ble fordelt etter søknad, og skulle sikre at de viktigste brukerne ble prioritert. Kjøpere med egen tilgang til valuta kunne importere fritt. Fra juni 1954 var det fri omsetning av østeuropeiske bilmerker, avhengig av den norske fiskeksporten til disse landene, og fra 1957 var det tilnærmet fritt salg av Volvo etter en handelsavtale med Sverige. Valutasituasjonen ble gradvis bedre, og fra 1. oktober 1960 opphørte alle importrestriksjoner.
Historie
Den moderne bilen har sitt opphav i eksperimenter med dampdrevne kjøretøyer på 1700-tallet. Nicolas-Joseph Cugnot bygde en i 1769 som kunne nå hastigheter opp mot 4 km/h.
Det var den interne forbrenningsmotoren som gjorde det praktisk med selvdrevne kjøretøyer. Den tyske oppfinneren Carl Benz fikk ferdig en bensindrevet bil 3. juli 1886 i Mannheim, Gottlieb Daimler og Wilhelm Maybach nesten samtidig i Stuttgart og østerrikeren Siegfried Marcus i Wien.
Fram til rundt første verdenskrig var bilen et håndlagd produkt som de færreste hadde råd til. Masseproduksjonen gjorde at stadig flere fikk bedre økonomi, samtidig som bilene ble billigere. De mange små bilprodusentene ble nedlagt eller slo seg sammen og endte opp som få, men store, selskaper. I tillegg ble de fleste ulike tekniske løsninger forkastet, og vi endte opp med bilen som vi kjenner den i dag: Selvbærende karosseri, bensin- eller dieselmotor, kraftoverføring til én aksel med differensial og fire relativt små hjul ute i hvert hjørne.
Europeiske og amerikanske bilmerker dominerte lenge, men på 1970-tallet fikk de sterk konkurranse av japanske bilmerker.
Bilens hoveddeler
Utdypende artikkel: Bilens hoveddeler
Motor
Det er en hel rekke energikilder som brukes til fremdrift på biler. Bensin, diesel og strøm er mest vanlig, men hydrogen, gass, biodiesel, etanol, parafin, trykkluft og en kombinasjon av to eller flere av disse (hybrid, bi-fuel eller flexi-fuel) blir også benyttet. Likheten er i alle fall at alle har en motor hvor energikilden blir omdannet til fysisk arbeid (fremdrift).
Den typiske motoren i en personbil i Norge var gjennom mange år en «rekkefirer», dvs. en firesylindret, vannavkjølt bensinmotor opprinnelig med forgasser, siden med elektronisk styrt innsprøytning. Opprinnelig var langsgående motormontering og bakhjulsdrift dominerende. Etter hvert er det typiske montering på tvers foran i bilen og drift på forhjulene. I de senere årene har salget av biler med dieselmotor passert bensinbiler i Vest-Europa, inkludert Norge.
Styring
Bilens styring består av et ratt som dreier forhjulene i den retning føreren ønsker. I mellom sitter rattstammen med styresnekke eller en tannstang. Styringen kan være servoassistert, det vil si hydraulisk eller elektrisk hjelp til å dreie på hjulene.
Hjuloppheng
Hjulopphenget på et kjøretøy skal gi kjøretøyet egenskaper som går både på komfort og kjøreegenskaper. Hjulopphenget består av fjærer, støtdempere og stagene som forbinder dem.
Elektrisk anlegg
Strømkilden til det elektriske anlegget består av både et batteri og en generator. Moderne biler har vekselstrømsgenerator, mens biler fra 1960-årene og eldre finnes ofte med likestrømsdynamo. Generatoren leverer strøm så lenge motoren er i gang. Batteriet leverer strøm når motoren ikke er i gang.
En viktig oppgave er å levere strøm til startmotoren, eller «selvstarteren», en elektrisk motor som trekker bilmotoren i gang. Startmotoren kobles over tannhjul til bilens svinghjul. På eldre biler via et bendixdrev, på moderne biler med en elektromagnet når motoren skal startes. Med et bendixdrev frikobles starmotoren når bilmotoren starter. Med trekkmagnet ligger den inne til en slipper startnøkkelen. Starteren trekker mye strøm, 2-300A, gjerne det batteriet kan levere.
Foruten tennplugger, har en moderne bilmotor en mengde elektrisk utstyr, for eksempel elektronisk drivstoffinnsprøyting, som styres av motorens elektroniske styringsenhet.
Det er på alle biler nyere enn 1940-tallet og oppover standard med tre primære kontrollamper som går igjen i alle bilmodeller. Dette er en bremsekretslampe, en ladelampe og en oljetrykkslampe. Felles regel er å stanse bilen og fastslå feilen så fort som mulig uansett hvilken lampe som lyser opp under kjøring!
Bremselampens funksjon kan være todelt: dels lyser den når håndbremsen er trukket til, dels lyser den for å varsle feil i bremsesystemet. Eksempler på feil kan være at en bremsekrets er falt ut eller slitte bremseklosser. Vanlig symbol i dag er et sett med bremsesko med et utropstegn imellom: (!)
Ladelampen lyser opp dersom spenningen fra generatoren blir for lav. På moderne biler indikerer dette en feil, vanligvis røket vifterem. På eldre biler med likestrømdynamo inntraff dette også ved lavt turtall. Uten generator vil bilens batteri lades ut under kjøring. Ved å koble ut mest mulig av lys og varmetråder kan en kjøre ca. 30 mil før batteriet er tømt. På enkelte bilmerker tjener lade lampa en ekstra funksjon: når motoren er startet «lekker» litt strøm gjennom ladelampa til generatoren. Denne strømmen gir initialstrøm til feltviklingen i generatoren og får denne igang. En defekt ladelampe vil dermed hverken vise at det er feil eller få igang generatoren. En enkel sjekk er at den skal lyse med tenning på og motor av. Vanlig ikon er figuren av et startbatteri.
Oljetrykkslampen er meget viktig og blir på enkelte modeller også komplementert med lydalarm. Om denne lyser under kjøring er det ikke tilstrekkelig oljetrykk i motoren. Smøresystemet feiler og motoren vil snart havarere. En må snarest stanse motoren. I moderne biler brukes gjerne et symbol formet som en oljekanne for oljetrykklampen.
Lysutstyr
Billysene hører med til det elektriske opplegget. Alle kjøretøy, inklusive tohjulinger, skal være utstyrt med noen lyspunkter. Disse er dels for å gi veilys ved kjøring i mørke og dels for å markere kjøretøyet i forhold til andre veifarende. I tillegg kan der finnes forskjellige ekstra lys med andre funksjoner.
Hovedlysene er vanligvis bilens kjørelys, og er delt i nær-lys og fjernlys. Enten nærlyset eller annet hvitt lys med kilde på minst 20W (glødepære-)styrke skal være på sammen med parkeringslamper (rød eller oransje) bakover når bilen er i bevegelse. Tidligere var der regler for hvor sterkt lys en kunne bruke både på nær- og fjernlys, mens en nå krever at lyktene ikke skal blende eller sjenere motgående trafikk. Det er også lov å ha ekstra lyskastere som tåkelys og kurvelys – men disse skal ikke brukes slik at de tar mørkesynet fra andre.
Skeleton under vinter-OL
Skeleton under vinter-OL Skeleton er en variant av aking der man aker ned banen med hodet først liggende på magen, i motsetning til sporten aking der man aker ned med beina først, liggende på ryggen. Skeleton ble første gang arrangert i 1928 og deretter i 1948 (begge i St. Moritz) med konkurranser for menn, deretter er skeleton arrangert fra 2002 med konkurranser for både menn og kvinner.
Bil
Lysutstyr
Retningslys er i dag utelukende blinkende lys, som er oransjegult framover og rødt bakfra. Antall blinkpunkter kan variere. I nyere biler finnes etter hvert flere og flere av lysene som lysdioder.
Skeleton under vinter-OL
Øvelser
Det arrangeres følgende øvelser (pr. 2022):
Bil
Lysutstyr
Mange bilfabrikanter utstyrer bilene med ekstra kupélys, kart- og leselamper, bagasjeromslys og lys til hanskerommet i dashbordet, samt tåkebaklys (påbudt for bl.a. tyske biler).
Skeleton under vinter-OL
Medaljefordeling
Oppdatert per Vinter-OL 2022
Grasfamilien
Se egen seksjon
Grasfamilien eller gressfamilien (Poaceae) er en plantefamilie med svært stor økologisk og økonomisk betydning. Til familien hører blant annet alle kornsortene, bambus og grasartene som vokser i naturlige og menneskeskapte grasmarker. Utbredelsen omfatter alle landområder som ikke er dekket av is. Totalt artstall anslås til rundt 11,500, og i Norge finnes ca. 160 arter, fordelt på ca. 60 slekter.
Beskrivelse
De fleste grasartene er ett-, to- eller flerårige urter, men det er også noen busker, trær og lianer. Det er utviklet en egen terminologi for å beskrive oppbygningen av gras, og det er nødvendig å sette seg inn i disse begrepene for å kunne skille ulike grasarter.
Stengelen kalles for et strå og er leddet og hul utenom leddknutene. Bladene er lange, smale og festet i leddknutene. Nederst på bladet er en rørformet slire som er spaltet på en side. Ved overgangene mellom sliren og bladplata sitter en liten, oppoverrettet slirehinne.
Skeleton under vinter-OL
Medaljefordeling
Kursiv skrift angir nasjoner eller lag som ikke lenger eksisterer
Bil
Karosseri
Karosseriet beskytter bilens passasjerer og systemer mot vær og vind. Det stiver også av konstruksjonen. Moderne personbiler har oftest selvbærende karosseri, mens eldre personbiler og lastebiler har separat ramme.
Moderne karosserier har mange sikkerhetstiltak, blant annet deformasjonssoner og ekstra forsterkninger rundt kupéen.
Grasfamilien
Beskrivelse
Blomstene er uanselige og samlet i småaks, som igjen kan være ordnet i et aks med stilkløse småaks, en dusk med kortstilkede småaks, eller i en topp med stilkede småaks. Hvert småaks har ytterst to ytteragner. Innenfor dem sitter det én til mange blomster, som hver har to skjell. Det ytterste kalles inneragn og har ofte et snerp. Det innerste er hinneaktig, uten snerp, og kalles forblad.
Bil
Hjul og dekk
Hjulet på en moderne bil består som regel av en felg av metall og et dekk, hovedsakelig av syntetisk gummi. De vanligste konstruksjonene for felgen er av presset stål eller støpt aluminium. Før hadde biler også eikehjul. Hjulet er festet med bolter til hjulnavet.
Grasfamilien
Økologi og evolusjon
Arter i grasfamilien er utbredt i alle landområder som ikke er dekket av is, og de spiller en viktig rolle i de fleste terrestriske økosystemer. Til og med i Antarktis er det én grasart, Deschampsia antarctica. Selv om artene i grasfamilien bare utgjør litt over 3 % av alle arter av blomsterplanter, står de for omtrent 25 % av all fotosyntese på landjorda. Økosystemer der gras dominerer kalles grasmark. Foruten naturlig og menneskeskapt eng omfatter naturtypen blant annet de store steppe- og savanneområdene. Avhengig av definisjon er mellom 20 og 43 % av landjorda dekket av grasmark.
Hos de fleste grupper av dyr og planter er artsmangfoldet størst i de varme, fuktige områdene ved ekvator og avtar mot sør og nord. Artene i grasfamilien er derimot mer jevnt fordelt. Dette skyldes den artsrike underfamilien Pooideae med temperert utbredelse og mange arter tilpasset tørre eller kjølige forhold. Det har skjedd omfattende artsdannelser i mange tempererte fjellstrøk. Artsmangfoldet er forholdsvis lite i de store områdene med grasmark der noen få, vidt utbredte arter dominerer. Gras vokser på alle oseaniske øyer, men det er få endemiske arter i forhold til andre plantefamilier.
Bil
Hjul og dekk
Moderne biler har radialdekk, men inntil 1970-tallet ble en del biler levert med diagonaldekk. Dekk for gatebruk eller terrengkjøring har et mønster i sålen.
Grasfamilien
Økologi og evolusjon
Det er svært usikkert nøyaktig når og hvor grasfamilien oppstod, men det må ha vært på det sørlige superkontinentet Gondwana i mesozoikum. De første grasene vokste som undervegetasjon i fuktig tropisk skog. Molekylære metoder gir en alder for familien på 59–129 millioner år. Koprolitter (fossile ekskrementer) fra sauropode dinosaurer med en alder på 67–65 millioner år er funnet i India og innholder rester som tyder på det allerede da var et ganske stort mangfold av gras. I Kina er det funnet fossiler av gras fra albium i slutten av tidlig kritt for 113–101 millioner år siden. Det tyder på at gras spredte seg til store områder på både Gondwana og det nordlige superkontinentet Laurasia allerede i barrem for 129–125 millioner år siden.
Bil
Bremser
Bremsene sørger for å omdanne kinetisk energi (bilens bevegelse) til termisk energi. Denne mekanismen gjør at bilen kan sakkes eller stoppes. Bremsene består av en roterende del, enten en trommel eller en skive, og en ikke-roterende del. På alle moderne biler virker bremsene på alle hjul. En moderne bil har nesten alltid skivebremser framme, ofte bak også. Håndbrekket kan ha egne tromler bak hvis bilen har skivebremser bak.
For å øke bremseeffekten ved moderat pedaltrykk er alle moderne biler utsyrt med en bremsekraftforsterker. Denne utnytter undertykket i manifolden. Når bremsepedalen trykkes inn, vil bremskraftforsterkeren gi øket kraft på bremsene. Bremsekraftforsterkeren kom med skivebremsene som trenger mer kraft enn de tidligere trommelbremsene.
Grasfamilien
Økologi og evolusjon
De første åpne grasmarkene oppstod i midtre eocen for 42 millioner år siden og bestod antagelig av C3-gras. Grasmarker spredte seg på jorda i løpet av kenozoikum i koevolusjon med grasetende pattedyr. C4-gras oppstod i oligocen for 33 millioner år siden. De fikk likevel først betydning i sein miocen for 9–8 millioner år siden, og grasmarkene med C4-gras fikk sitt nåværende omfang i sein pliocen for 3–2 millioner år siden.
Gras inneholder silisiumdioksid blant annet i form av mikroskopiske partikler, fytolitter. En vanlig antagelse er at silisiumdioksiden er utviklet som et forsvar mot beitende dyr. Pattedyr som hovedsakelig ernærer seg av gras, har spesielle hypsodonte eller hypselodonte tenner som tåler slitasjen fra silisiumdioksiden. Vekselvirkningene mellom innhold av silisiumdioksid og beitende dyr er ikke fullt forstått, og utviklingen har vært forskjellig i ulike verdensdeler. Fossile fytolitter er kjent fra tidlig kritt, lenge før det fantes store pattedyr, og de kan derfor opprinnelig ha vært en tilpasning til beitende dinosaurer. I noen områder oppstod pattedyr med hypsodonte tenner før det fantes store områder med grasmark.
Når gras går gjennom fordøyelsessystemet til dyr, spesielt drøvtyggere, frigjøres silisiumdioksid. Gras kan inneholde opptil 7 % silisiumdioksid, og det blir derfor store mengder i avrenning fra grasmark. Celleveggene hos kiselalger består av silisiumdioksid, og diversiteten av kiselalger i ferskvann økte sterkt i begynnelsen av miocen samtidig med grasmarkene spredte seg.
Åmene til sommerfugler i underfamiliene Satyrinae og Hesperiinae lever på gras. Larvene til minermøllene i familien Elachistidae lever i bladene til arter i gras- og starrfamiliene.
Beiting fra dyr bidrar til å opprettholde grasmarkene, men brann er også viktig. Ved slutten av vekstsesongen ligger det ofte igjen store mengder dødt gras. Branner oppstår her som dreper andre planter, men graset tåler dem godt. Det sammenfiltrede rotsystemet i etablert grasmark gjør det vanskelig for andre planter å komme inn. På grunn av de store mengdene organisk materiale i jordsmonnet lagrer grasmark mer karbon enn skog.
Gras til mat, fôr og grøntanlegg
Blant de økonomisk viktigste grasplantene i verden er havre, rug, bygg, hvete, ris, mais, hirse, durra, sukkerrør, bambus, timotei og rapp.
Grasplantene har vært benyttet fra førhistorisk tid og har blitt brukt som mat til mennesker i form av korn, og som fôr til husdyr. Fra gras til mat er det det modne frøet (kornet) som er den viktige delen av planta. Kornet blir ofte sådd om våren, i våronna, og høstet om høsten, i skuronna, men det finnes også kornsorter som sås om høsten.
Fra gras til fôr er det bladene og stenglene som utgjør den viktige delen av avlinga. Gras til fôr beites direkte eller høstes flere ganger i sesongen (slåttonn) og konserveres enten ved tørking til høy eller ensileres som silofôr i tårnsilo, plansilo eller rundballer.
Delgrupper
I moderne systematikk deles grasfamilien i tolv underfamilier basert på studier av molekylært DNA og morfologi. Antatte slektskapsforhold mellom underfamiliene er vist i følgende kladogram:
Følgende liste omfatter alle underfamilier, overstammer og stammer i grasfamilien. Den overordnede systematikken og artsantallene følger Soreng et al. (2017). Den norske Artsdatabanken opprettholder mange slekter fra eldre systematikk som Soreng slår sammen til færre, større slekter. Inndelingen i slekter følger Artsdatabanken og har derfor noen avvik fra Soreng. Kun et lite utvalg av slekter og arter er inkludert. Soreng benytter også kategoriene supersubtribus og subtribus, men de er ikke tatt med. Norske navn er fra Artsdatabanken:
underfamilie Anomochlooideae
Omfatter 2 slekter og 4 arter som er utbredt i skoger i tropisk Sør- og Mellom-Amerika.
underfamilie Pharoideae
Omfatter 3 slekter og 12 arter med pantropisk utbredelse i skog.
underfamilie Puelioideae
Omfatter 2 slekter og 11 arter i tropisk Afrika.
underfamilie Oryzoideae [Ehrhartoideae]
Omfatter 19 slekter og 115 arter med vid utbredelse, men flest arter på den sørlige halvkule.
underfamilie Bambusoideae (bambus)
Omfatter 125 slekter og 1670 arter med utbredelse i tropisk til varmt tempererte strøk, ofte i skog.
underfamilie Pooideae
Omfatter 202 slekter og 3968 arter i hele verden, men de fleste i tempererte strøk på den nordlige halvkule.
underfamilie Aristidoideae
Omfatter 3 slekter og 367 arter i tropiske til varmt tempererte strøk.
underfamilie Panicoideae
Omfatter 247 slekter og 3241 arter i tropiske til tempererte strøk.
underfamilie Arundinoideae
Omfatter 14 slekter og 40 arter i hele verden i tropiske til tempererte strøk.
underfamilie Micrairoideae
Omfatter 8 slekter og 184 arter i tropene.
underfamilie Danthonioideae
Omfatter 19 slekter og 292 arter med vid utbredelse, men spesielt i tempererte strøk på den sørlige halvkule.
underfamilie Chloridoideae
Omfatter 124 slekter og 1602 arter i tropiske til varmt tempererte strøk, spesielt på tørre steder.
Slaget om Gallipoli
Gallipolis strategiske betydning ligger i at halvøya utgjør vestsiden av stredet Dardanellene, som sammen med Marmarahavet og Bosporosstredet danner forbindelsen mellom Egeerhavet og Svartehavet.
På tyrkisk side er den dødelige kampanjen kjent som Çanakkale Savaşları, etter provinsen Çanakkale. I Storbritannia er den kjent som the Dardanelles Campaign eller Gallipoli og i Frankrike, Australia, New Zealand og Newfoundland er den bare kjent som Gallipoli.
Betydningen av slaget om Gallipoli var og er kanskje høyest i Australia og New Zealand, hvor det var den første store konflikten de to nye nasjonene opplevde. På osmanske side ble feltmarskalken Kemal Atatürks raske karrierestigning sterkt preget av hans innsats ved Gallipoli.
Bakgrunn
Russland, en av de allierte land under første verdenskrig, hadde et stort potensial for hærens slagkraft, grunnet landets store innbyggertall. Men forsyningene til hæren var begrenset av Russlands beskjedne industrielle kapasitet. Frankrike og Storbritannia hadde mindre befolkning, men til gjengjeld større industriell kapasitet, og de to landene var ivrig etter å finne muligheter for å forsyne Russland med våpen, så presset på vestfronten kunne lettes.
De allierte slet gjennom hele krigen med å åpne en effektiv etterforsyningsrute til Russland. Det tyske riket og Østerrike-Ungarn blokkerte Russlands landverts handelsruter til Europa, og det fantes ingen enkle forsyningsveier via havet. Kvitsjøen i nord og Okhotskhavet i øst var langt fra Østfronten og om vinteren blokkert av is. Østersjøen var blokkert av den tyske marinen. Innløpet til Svartehavet, da som nå, var gjennom Dardanellene, Marmarahavet og Bosporosstredet, som alle ble kontrollert av Det osmanske riket; i november 1914 ble det med på tysk side, og Russland kunne ikke lenger etterforsynes fra Middelhavet.
Et første forslag fra en fransk minister om å angripe Tyrkia i november fikk ikke støtte. Den britiske marinens etterretningstjeneste foreslo å bestikke tyrkerne for å få dem til å slutte seg til de allierte. Men dette ble heller ikke satt ut i livet, og i begynnelsen av november 1914 erklærte de allierte Det osmanske riket krig.
Senere i november la marineministeren Winston Churchill frem sin første plan for et marineangrep på Dardanellene. Han vurderte det slik at Royal Navy hadde et stort antall gamle slagskip som ikke kunne brukes mot den tyske marinen i Nordsjøen, men som kunne være til nytte andre steder. Den opprinnelige planen baserte seg hovedsakelig på Royal Navy, med bare mindre støtte fra Royal Army for rutinemessige okkupasjonsoppgaver. En plan for et angrep og en invasjon av Gallipolihalvøya ble til slutt godkjent av den britiske regjeringen i januar 1915.
Allierte sjøstridskrefter angriper
Den 19. februar 1915 angrep en sterk britisk-fransk styrke tyrkiske artilleriposisjoner langs kysten av Dardanellene. Et nytt angrep ble iverksatt den 18. mars rettet mot det smaleste området av Dardanellene hvor stredet bare var halvannen kilometer bredt. En stor engelsk-fransk flåtestyrke under kommando av admiral John de Robeck med 16 slagskip forsøkte å trenge gjennom stredet og inn til Istanbul. De fleste fartøyene ble imidlertid skadet av miner lagt av den tyrkiske mineleggeren Nusret. Britene brukte trålere som minesveipere; de trakk seg imidlertid tilbake da de ble beskutt av tyrkerne, og minene ble ikke fjernet.
Hovedstyrken ble allikevel sendt inn og tre slagskip sank, HMS «Ocean», HMS «Irresistible» og det franske slagskipet «Bouvet», mens slagkrysseren HMS «Inflexible» og de franske slagskipene «Suffren» og «Gaulois» fikk store skader. To undervannsbåter var tapt ved første forsøk i mars, tatt av miner og strømninger, en 3dje, HMS E15. sank 17. april tatt av ubåtnett og skudd fra kysten.
Disse tapene fikk de allierte til å avstå fra videre forsøk på å forsere stredet kun med sjøstridskrefter, og den allierte retretten ga de tyrkiske styrkene et moralsk løft. De tyrkiske kanonstillingene hadde nesten sluppet opp for ammunisjon da den britisk-franske flåten trakk seg tilbake.
Invasjon
Etter fiaskoen med sjøstridskrefter sto det klart for de allierte at en invasjon med landstyrker var nødvendig for å slå ut tyrkisk mobilt artilleri. Det ville la allierte minesveipere rydde stredet for de større fartøyene. Den britiske forsvarsministeren, Lord Kitchener utnevnte general Sir Ian Hamilton til sjef for styrken, «Mediterranean Expeditionary Force», som skulle gjennomføre oppdraget.
I begynnelsen av 1915 var australske og newzealandske styrker stasjonert i Egypt under trening for å bli sendt til Frankrike. Styrken ble satt opp som «Australian and New Zealand Army Corps», ANZAC, bestående av 1. australske divisjon og «New Zealand and Australian Division». Andre elementer var den regulære britiske 29. divisjon, den britiske 10. divisjon (fra Kitcheners nye vernepliktsarmé), «Royal Naval Division» og et fransk ekspedisjonskorps (som inkluderte fire bataljoner fra Senegal).
Det ble en forsinkelse på over seks uker før mange av styrkene ankom fra Storbritannia. Dette ga de tyrkiske styrkene tid til å forberede seg på invasjonen. Det var lite hemmeligholdelse av troppebevegelser i Egypt og bestemmelsesstedet for invasjonsstyrkene var vidt kjent, de tyrkiske styrkene fikk derfor lett tilgang til informasjon så de kunne forberede seg. De tyrkiske styrkene på Dardanellhalvøya sørget for etterforsyning av ammunisjon og annet nødvendig utstyr.